PATVIRTINTA

Krekenavos Mykolo Antanaičio gimnazijos

Direktoriaus 2021 m. vasario 19 d. įsakymu Nr. V-25

**PANEVĖŽIO R. KREKENAVOS MYKOLO ANTANAIČIO GIMNAZIJA**

**2021–2026 m. SVEIKATOS STIPRINIMO PROGRAMA**

**„KVIESLYS SVEIKATON“**

**I skyrius**

**bendrosios nuostatos**

Panevėžio r. Krekenavos Mykolo Antanaičio gimnazijos 2021–2026 m. sveikatos stiprinimo programa „KVIESLYS SVEIKATON“ (toliau – programa) skirta visai gimnazijos bendruomenei sudarytai iš 326 mokinių ir 38 pedagoginių darbuotojų. 2020 m. rugsėjo 1 d. į šią gimnaziją buvo integruota ilgametė (nuo 1998 m. iki 2019 m.) SSM mokykla – Žibartonių pagrindinė mokykla, kuri per tą laiką buvo parengusi 3 Sveikatos stiprinimo programas.

Šia programa siekiama formuoti gimnazijos bendruomenės narių supratimą ir sveikos gyvensenos poreikį bei įgūdžius; kurti gerus gimnazijos bendruomenės narių tarpusavio santykius bei skatinti mokinių, tėvų bendradarbiavimą per mokinių savivaldos organizaciją, vykdant vaiko minimalios ir vidutinės priežiūros įstatymą, LR Švietimo įstatymus, LR administracinius teisės pažeidimų kodeksus bei kitus dokumentus, susijusius su žalingų įpročių prevencija.

Gimnazijos sveikatingumo veikla vykdoma integruojant į mokomuosius dalykus: biologiją, fizinį ugdymą bei kitus; per neformalųjį vaikų švietimą; per klasių vadovų veiklą: klasės valandėlių, tradicinių renginių metu, bendraujant su mokinių šeimos nariais, bendradarbiaujant su specialistais, socialiniais partneriais; per socialinę veiklą, pailginto darbo dienos grupėje, vaiko dienos centre, dalyvaujant kituose sveikatingumo projektuose.

**II skyrius**

**SITUACIJOS ANALIZĖ**

Sveikatos ugdymas, stiprinimas ir saugumas yra prioritetinės gimnazijos veiklos sritys, kurias palankiai vertina gimnazijos bendruomenė. Gimnazijos direktorius subūrė sveikatos stiprinimo veiklą organizuojančią komandą, kuri sudaryta iš mokytojų, mokinių, tėvų ir visuomenės sveikatos priežiūros specialisto.

Gimnazijoje vyksta įvairaus amžiaus mokinių ir skirtingų sporto šakų varžybos (orientavimosi sporto, krepšinio, futbolo, tinklinio, kvadrato), veikia pakankamai daug sportinių neformaliojo vaikų švietimo būrelių, kuriems vadovauja entuziastingi ir savo darbui atsidavę mokytojai. Mokiniai pasiekia įspūdingų pasiekimų varžybose, kasmet tampa Lietuvos čempionais, prizininkais orientavimosi sporto varžybose, atstovauja gimnazijai, Panevėžio rajonui ir net Lietuvai tarptautinėse varžybose. Taip pat organizuojamos įvairios sveikatingumo akcijos, netradicinio fizinio aktyvumo veiklos, užsiėmimai (joga, šiaurietiškas ėjimas, zumba, pramoginiai šokiai, slidinėjimas). Į fizinio aktyvumo veiklas įtraukta gimnazijos bendruomenė, įsitraukia ir socialiniai partneriai (Panevėžio miesto ir rajono policijos komisariatas, vietos bendruomenės jaunimas, OSK „Arboro“, profesionalūs krepšinio klubai Panevėžio „Lietkabelis“, Kėdainių „Nevėžis“, Panevėžio rajono savivaldybės visuomenės sveikatos biuras).

Gimnazijoje sudarytos geros sąlygos užsiimti fizinio aktyvumo veiklomis, sistemingai atnaujintos edukacinės erdvės: 2012 m. įrengta treniruoklių ir gimnastikos salės, 2014 m. renovuota sporto salė, 2019 m. atnaujintas sporto aikštynas. 2014–2015 m. m. gimnazija buvo nominuota kaip viena iš penkių sportiškiausių Lietuvos gimnazijų. Siekiama įsirengti išmanią interaktyvią erdvę su šiuolaikiškomis priemonėmis (išmaniosios grindys, kilimėliai, sienos), kurios paskatintų mokinius įsitraukti į sportines veiklas, motyvuotų aktyviau judėti, stiprintų jų nuostatas rinktis sveiką gyvenimo būdą.

Ypač aktyviai sveikatingumo srityje darbuojasi gimnazijos visuomenės sveikatos priežiūros specialistas. Jo inicijuojami netradiciniai renginiai žalingų įpročių, aplinkos saugos, mitybos, psichinės, fizinės sveikatos temomis plėtoja sveikos gyvensenos ugdymą gimnazijoje. Jai talkina gimnazijos vaiko gerovės komisijos nariai, pagalbos mokiniui specialistai, psichologė, klasių vadovai, biologijos ir fizinio ugdymo mokytojai.

Dalis gimnazijos bendruomenės narių (mokytojų, tėvų) nepalankiai žiūri į sportą ir kartu į fizinį aktyvumą, kaip trukdį mokslams, akademiniams pasiekimams. Net 50 proc. gimnazijos mokinių gyvena toliau kaip 3 km nuo gimnazijos. Dalis jų nenori lankyti neformaliojo švietimo būrelių, nes po pamokų išvažiuoja namo. Prastėja mokinių sveikata (emocinė, regėjimas, antsvoris, nutukimas, netaisyklinga laikysena, nesveiki dantys). Priežastys – mažas fizinis aktyvumas, besaikis IKT naudojimas, daliai mokinių besiformuojantys žalingi įpročiai (ypač elektroninės cigaretės).

Gimnazija dalyvauja projektinėse veiklose ir taip praturtina edukacines erdves, jaučiamas Panevėžio rajono savivaldybės palaikymas. Didžiausias gimnazijos turtas yra kompetentingi mokytojai ir aktyvūs mokiniai.

**GIMNAZIJOS VYKDOMOS SVEIKATINGUMO VEIKLOS SSGG ANALIZĖ**

|  |  |
| --- | --- |
| **STIPRYBĖS (privalumai)** | **SILPNYBĖS (trūkumai)** |
| 1. Pedagogai, darbuotojai ir tėvai (globėjai) teigia, kad mokyklos aplinka maloni, skatinanti kūrybiškai dirbti.  2. Mokiniai teigia, kad mokyklos aplinka maloni, skatinanti mokytis.  3. Mokyklos bendruomenės nariai (mokiniai, mokytojai) sutinka, kad bendruomenė yra draugiška.  4. Fizinė gimnazijos aplinka pilnai atitinka saugos ir sveikatos reikalavimus.  5. Fizinės sveikatos stiprinimas gimnazijoje yra ugdymo turinio dalis (ypač neformalus vaikų švietimas, gausu sportinių būrelių: orientavimosi sportas, krepšinis, futbolas, tinklinis, kvadratas, judrieji žaidimai).  6. Gimnazijoje vyksta daug fizinio aktyvumo renginių, aukšti mokinių sporto varžybų pasiekimai orientavimosi sporto, krepšinio srityse. Mokiniai aktyviai dalyvauja sportinėje veikloje.  7. Fizinis aktyvumas yra svarbus 5–8 ir I–II klasių mokiniams.  8. Visuomenės sveikatos priežiūros specialistas teikia paramą mokytojams, klasės vadovams, pagalbos mokiniui specialistams, įgyvendinant sveikatos stiprinimo veiklą. Įvairios, aktualios, kūrybiškai organizuojamos visuomenės sveikatos specialisto veiklos.  10. Sveikatos ugdymas organizuojamas atsižvelgiant į mokinių poreikius. | 1. Mokiniai pasyviai dalyvauja organizuojant sveikatos stiprinimo priemones gimnazijoje.  2. Gimnazijoje iš dalies sukurta ir įgyvendinama sveikatos stiprinimo vertinimo sistema.  3. Bendruomenės nariai, tėvai mažai dalyvauja fizinio aktyvumo veiklose.  4. Gimnazija inicijuoja ir dalyvauja tyrimuose, susijusiuose su vaikų sveikata, gyvensena, sveikatos stiprinimu, sveikatos ugdymu.  5. Sveikatos ugdymo temos integruotos į kai kurių mokomųjų dalykų teminius planus.  6. Nepakankamas tėvų dalyvavimas numatytose teminėse klasių valandėlėse.  7. Mokytojų ir kitų ugdymo procese dalyvaujančių specialistų žinių ir gebėjimų panaudojimas plėtojant sveikatos ugdymo procesus gimnazijoje menkas.  10. Mokytojų profesinės kompetencijos nepilnai atitinka mokinių poreikius  8. Mokytojai ir kiti specialistai pastaraisiais metais netobulino profesinių kompetencijas sveikatos stiprinimo ir ugdymo klausimais.  9. Mokyklos biudžete nepilnai numatytos tikslinės lėšos metodinei medžiagai ir sveikatos ugdymui reikalingoms mokymo priemonėms įsigyti. |
| **GALIMYBĖS kas dar nepadaryta, bet gali būti padaryta** | **GRĖSMĖS (rizika) ką gali sukelti šios programos įgyvendinimas** |
| 1. Mokyklos VGK veiklos prioritetas – saugi, sveika, jauki aplinka yra pozityvaus elgesio įgūdžių formavimo pagrindas.  2. Kryptingai vykdyti sveikatingumo projektinę veiklą mokykloje.  3. Gimnazijos sporto, aktų salės, treniruoklių patalpos pritaikytos aktyviam poilsiui.  4. Mokyklos bendruomenės nariai, miestelio bendruomenės nariai po pamokų gali pasinaudoti mokyklos aktyvaus poilsio zonomis ir lauko poilsio zonos pritaikytos optimaliam bendruomenių fizinio aktyvumo plėtojimui.  5. Glaudžiai bendradarbiauti su seniūnijos sporto organizatoriumi, orientavimosi sporto klubu „Arboro“ ir Panevėžio rajono sveikatos biuru.  6. Pamokas vesti kviesti įvairių sričių specialistai, sporto ir sveikatinimo organizacijų atstovai.  7. Gimnazijoje vykdyti komandinį mokymąsi bendradarbiaujant sveikatos stiprinimo ir ugdymo klausimais.  8. Mokyklos dalyvavimas įvairiose kitų institucijų rengiamose sveikatos stiprinimo programose, projektuose.  9. Vyresniųjų klasių mokinių pasitelkimas bendraamžių švietimui ir veiklai su jaunesniais mokiniais.  10. Mokinius įtraukti į sveikatos ugdymo tiriamuosius, kūrybinius darbus. | 1. Į mokyklą kasmet atvykstantys nauji mokiniai iš kaimyninių mokyklų neįsitraukimas į programos vykdymą.  2. Mokiniai daug laiko praleidžiantys prie išmaniųjų įrenginių, turintys problemų su sveikata (emocine, regėjimas, antsvoris, nutukimas, netaisyklinga laikysena, nesveiki dantys) – abejingi programos dalyviai.  3. Mažas tėvų įsitraukimas į sveikatingumo renginius, fizinį aktyvumą. Tėvai (globėjai, rūpintojai) nesiūlo vaikų sveikatos ugdymo idėjų.  4. Net 50 proc. gimnazijos mokinių gyvena toliau kaip 3 km nuo mokyklos, tad neformali veikla gali būti ignoruota.  5. Komunikacijos priemonių naudojimas sveikatą stiprinančios mokyklos sampratos ir patirties sklaidai.  6. Mokytojų profesinių kompetencijų tobulinimui sveikatos stiprinimo ir sveikatos ugdymo klausimais skiriama nepakankamai dėmesio ir lėšų. |

**III skyrius**

**SVEIKATOS STIPRINIMO PROGRAMOS TikslaS**

Formuoti veiklią, saugią ir draugišką gimnazijos bendruomenę, bendradarbiaujant su socialiniais partneriais; kurti sveikatai palankią socialinę, psichinę, fizinę gimnazijos aplinką; ugdyti gimnazijos bendruomenės narių sveikos gyvensenos įgūdžius.

**prioritetai**

1. Bendradarbiavimu paremtas sveikatai palankios socialinės, psichinės, fizinės aplinkos kūrimas.

2. Formaliojo ir neformaliojo švietimo dermės formavimas, ugdant sveikos gyvensenos įgūdžius.

**IV skyrius**

**SVEIKATOS STIPRINIMO PROGRAMOS uždaviniai, priemonės, laukiami rezultatai ir jų vertinimo rodikliai**

**1 veiklos sritis**. SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS UŽTIKRINIMAS

Uždavinys: plėtoti sveikatos stiprinimą gimnazijoje ir tobulinti šio proceso kokybę.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 1.1. | Sudaryti sveikatos stiprinimo veiklą organizuojančią grupę, kurią sudarytų mokytojai, visuomenės sveikatos specialistas, socialinis pedagogas, psichologas, VKG nariai, tėvai, mokiniai ir kt. Grupei vadovauja gimnazijos direktorius, nariai pasiskirstę atsakomybe už atskiras veiklos sritis. Nuolat pateikti informaciją gimnazijos bendruomenei apie grupės sprendimus, numatyti grupės susitikimų periodiškumą | Rugsėjis | Direktorius |
| 1.2. | Įtraukti sveikatos stiprinimą į gimnazijos strateginį planą, jis turi atsispindi vizijoje, misijoje, gimnazijos metiniuose planuose | Gruodis | Direktorius |
| 1.3. | Įgyvendinti visuomenės sveikatos priežiūros specialisto veiklos planą, parengtą visuomenės sveikatos priežiūros specialisto kartu su gimnazijos bendruomene. Suderinti projektą su savivaldybės visuomenės sveikatos biuro direktoriumi ir pateikti gimnazijos direktoriui. Šis planas yra gimnazijos metinės programos dalis  Užtikrinti visuomenės sveikatos priežiūros specialisto, turinčio visas reikalingas darbui sąlygas, veikiančio kartu su gimnazijos direktoriumi, rūpinimosi ir visuomenės sveikatos priežiūrą gimnazijoje. Jie veikia kartu su sveikatos stiprinimo veiklą organizuojančia grupe | Per mokslo metus  Per mokslo metus | Sveikatos priežiūros specialistas  Sveikatos priežiūros specialistas |
| 1.4. | Supažindinti gimnazijos bendruomenės narius su sveikatos stiprinimo procesų ir rezultatų vertinimo metodika, gautais rezultatais. Sveikatos stiprinimo procesus ir rezultatų vertinimą integruoti į gimnazijos veiklos vertinimo sistemą. Sveikatos stiprinimo veiklos dalies rodiklių vertinimą atlikti periodiškai, pagal poreikį tobulinant sveikatos ugdymo procesus gimnazijoje. Galutinį vertinimą atlikti įgyvendinus programą. Įtraukti daugumą bendruomenės narių (pagal savo kompetenciją) į sveikatos stiprinimo veiklos vertinimą | Kasmet lapkritis | Direktorius |
| 1.5. | Vaikų sveikatos ir gyvensenos mokslinių tyrimų rezultatus ir išvadas panaudoti naujai veiklai planuoti ir jos kokybei gerinti | Kasmet gruodis | Sveikatos priežiūros specialistas |
| Laukiamas rezultatas – sėkmingai plėtojamas sveikatos stiprinimas gimnazijoje ir tobulinama šio proceso kokybė | | | |

**2 veiklos sritis.** PSICHOSOCIANINĖ APLINKA

Uždavinys: kurti ir puoselėti gerus gimnazijos bendruomenės narių tarpusavio santykius.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 2.1. Gerų mokyklos bendruomenės narių tarpusavio santykių kūrimas ir puoselėjamas | | | |
|  | 1. Į visų klasių vadovų veiklos programas įtraukti ir vykdyti valandėlių ciklą „Mokykla – antroji vaiko bendruomenė, į kurią jis patenka po šeimos”. (3 valandėlės per mokslo metus) | Lapkritis,  vasaris,  gegužė | Klasių vadovai |
| 1. 5–8 ir I–IV klasių mokinių supažindinti (priminimas) su gimnazijos „Mokinio elgesio taisyklėmis“ pasirašytinai. | Rugsėjis | Klasių vadovai |
|  | 1. Organizuoti psichologinės sveikatos stiprinimą gimnazijos bendruomenės nariams pagal gimnazijos psichologo veiklos planą. Numatyti priemones, užtikrinančias atskirų gimnazijos bendruomenės narių grupių: mokinių (tarp jų ir turinčių specialiųjų ugdymosi poreikių, patiriančių socialinę atskirtį mokinių), mokytojų, mokinių tėvų, gimnazijoje dirbančių specialistų – gerą savijautą gimnazijoje, saugumo jausmą, gaunamą pagalbą | Kas savaitę 3–5 kartus | Gimnazijos psichologas |
|  | 1. Tirti pirmokų, penktokų ir naujai atvykusių mokinių adaptaciją, stebėti psichologinių sunkumų turinčius mokinius, juos konsultuoti | Kasmet | Gimnazijos psichologas |
|  | 1. Bendradarbiauti su Panevėžio rajono  savivaldybės švietimo, kultūros ir sporto skyriaus vyr. specialistais, visuomenės sveikatos biuro, PPT, ŠC specialistais sprendžiant iškilusias psichologines ir kt. su gimnazijos bendruomenės narių tarpusavio santykiais susijusias problemas, užtikrinant gerą savijautą gimnazijoje, saugumo jausmą, ir kokybišką gaunamą pagalbą | Kasmet esant reikalui | Direktorius, gimnazijos psichologas |
|  | 1. Konsultuoti SUP mokinius ir jų tėvus | Kasmet | Dalykų mokytojai, VGK nariai |
|  | 1. Aptarti parengtas individualizuotas ir pritaikytas programas | Kasmet | Direktoriaus pavaduotojas ugdymui |
|  | 1. Vykdyti mokytojų budėjimą | Nuolat | Neformaliojo švietimo organizatorius |
|  | 1. Organizuoti gimnazijos tėvų (globėjų, rūpintojų), mokinių, tėvų ir mokytojų visuotinius susirinkimus | Kasmet  pagal poreikį | Neformaliojo švietimo organizatorius |
|  | 1. Organizuoti mokinių ir mokytojų visuotinius susirinkimus | Paskutinis mėnesio penktadienis | Neformaliojo švietimo organizatorė |
|  | 1. Operatyviai informuoti tėvus (globėjus, rūpintojus) apie įvykius /situaciją gimnazijoje ir teikti pagalbą mokinių tėvams (globėjams, rūpintojams) | Esant reikalui | Direktorius, VGK nariai |
| 2.2. Sudarytos galimybės visiems bendruomenės nariams dalyvauti sveikatos stiprinimo programos vykdyme | | | |
|  | 1. Įgyvendinti prevencinę programą „Savu keliu“ 1–8 ir I–IV klasėse (programoje numatytos valandėlės su tėvais (globėjais, rūpintojais) | Kasmet | Gimnazijos psichologas |
|  | 1. Dalyvavauti projektuose, ilgalaikėse socialines ir emocines kompetencijas ugdančiose smurto prevencijos programose, konkursuose, skirtuose žalingų įpročių prevencijai, mokinių socializacijai bei gimnazijos bendruomenės narių sveikos gyvensenos ugdymui, kurias skelbia Panevėžio rajono savivaldybė, PPT, Lietuvos mokinių neformaliojo švietimo centras, nevyriausybinės organizacijos, vietos veiklos grupė, Sveikatos mokymo ir ligų prevencijos centras, NSSMT | Kasmet | Neformaliojo švietimo organizatorius, VGK nariai |
|  | 1. Tęsti sveikos gyvensenos veiklas pailgintos darbo dienos grupėje, vaiko dienos centre | Kasmet | Grupės auklėtojas ir centro darbuotojos |
|  | 1. Vykdyti kryptingas socialines veiklas (pvz. Dienos centre per savanorystę) su 5–8 ir I–IV klasių mokiniais | Kasmet | Klasių vadovai |
| 2.3. Numatytas smurto mažinimas | | | |
|  | 1. Vykdyti gimnazijos bendruomenės narių informavimo, skatinimo, reagavimo į smurto, patyčių atvejus tvarkas | Kasmet | Neformaliojo švietimo organizatorius, VGK nariai |
|  | 1. Krizių valdymo gimnazijoje komandai veikti pagal parengtą planą, kuriame numatyta: informavimas apie krizę gimnazijos bendruomenę, gimnazijos steigėją, policijos komisariatą, vaiko teisių apsaugos tarnybą. Stebimos ir vertinamos gimnazijos bendruomenės grupės ir asmenys, kuriems reikalinga pagalba, ir organizuojamas jos teikimas. | Esant krizinei situacijai | Direktorius, VGK nariai |
|  | 1. Analizuoti nuolatos vykdomos mokinių elgesio taisyklių pažeidimų, smurto, patyčių, žalingų įpročių, nelankymo ar nenoro lankyti mokyklą ir kitų teisėtvarkos pažeidimų atvejus. Kasmet per mokyklos veiklos įsivertinimą numatyti smurto paplitimo mokykloje tyrimus, vykdyti realias ir pamatuojamas jo mažinimo priemones, skirtas mokyklos bendruomenės nariams | Kasmet | VGK nariai, klasių vadovai |
|  | 1. Per gimnazijos veiklos įsivertinimą sudaryti galimybę mokiniams, mokytojams ir kitiems specialistams, mokinių tėvams (globėjams, rūpintojams) raštu (esant reikalui ir žodžiu kiekvieną trečiadienį nuo 9.00 iki 12.00 val. direktorius priima asmeniniam pokalbiui) išsakyti savo nuomonę apie sveikatos stiprinimo programos įgyvendinimą ir prisidėti prie sveikatos stiprinimo procesų vykdymo | Kasmet | VGK nariai, direktorius |
| Laukiamas rezultatas – geri gimnazijos bendruomenės narių tarpusavio santykiai, gera savijauta gimnazijoje, saugumo jausmas, gaunama efektyvi pagalba | | | |

**3 veiklos sritis**. FIZINĖ APLINKA

Uždavinys: užtikrinti gimnazijos teritorijos, patalpų saugą, kurti sveikatą stiprinančią aplinką ir vystyti procesus, kurie stiprina bendruomenės narių sveikatą.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 3.1. Užtikrinti gimnazijos teritorijos, patalpų saugą ir kurti sveikatą stiprinančią aplinką | | | |
|  | 1. Rengti ir įgyvendinti projektus gimnazijos teritorijos, patalpų įrengimui ir priežiūros užtikrinimui, kurių dėka vyksta sklandus ugdymo proceso organizavimas, kurti saugumą užtikrinančią ir sveikatą stiprinančią aplinka (tvarkinga ir išpuoselėta gimnazijos lauko aplinka, naujai įrengtas gimnazijos stadionas, lauko treniruoklių zona, koridoriuose atnaujintos poilsio zonos su judriųjų žaidimų inventoriumi, rekonstruota sporto salė, suremontuota valgykla, atnaujintas jos inventorius, didelė, tvarkinga ūkinė aikštelė) | Nuolat | Pavaduotojas administracijai ir ūkiui |
|  | 1. Palaikyti klasių ir kabinetų įrengimą atitinkantį visus higienos reikalavimus (2020 m renovuoti gamtos mokslų, dailės kabinetai, atnaujinti visų klasių ir kabinetų baldai).   Mokyklinio skambučio melodijas pasirinkti 5–8 ir I–IV klasių mokinių nuožiūra | Nuolat  kas mėnesį | Pavaduotojas administracijai ir ūkiui |
|  | 1. Įsirengti išmanią interaktyvią erdvę su šiuolaikiškomis priemonėmis (išmaniosios grindys, kilimėliai, sienos), tai paskatintų mokinius įsitraukti į sportines veiklas, kurios motyvuotų aktyviau judėti, stiprintų jų nuostatas rinktis sveiką gyvenimo būdą | 2022 m. vasaris | Pavaduotojas administracijai ir ūkiui |
|  | 1. Vykdyti kryptingą ir nuoseklią stebėseną sveikatai palankių ugdymo proceso sąlygų užtikrinamui | Nuolat | Pavaduotojas administracijai ir ūkiui |
|  | 1. Užtikrinti mokinių pavėžėjimo saugumą, patogumą ir derinti su ugdymo procesu*.* | Nuolat | Pavaduotojas administracijai ir ūkiui, socialinis pedagogas |
| 3.2. Skatinamas gimnazijos bendruomenės narių fizinis aktyvumas | | | |
|  | 1. Užtikrinti 1–5 ir I–IV klasių mokiniams didelį neformaliojo švietimo sporto krypties būrelių pasirinkimą: orientavimosi sportas, krepšinis, futbolas, tinklinis, judrieji žaidimai | Pagal neformaliojo vaikų švietimo tvarkaraštį | Neformaliojo švietimo organizatorius, būrelių vadovai |
|  | 1. Užtikrinti geriausiems mokiniams galimybę dalyvauti tarpklasinėse Panevėžio r., šalies, tarptautinėse varžybose | Esant galimybei per mokslo metus | Būrelių vadovai, fizinio ugdymo mokytojai |
|  | 1. Inicijuoti ir gimnazijoje organizuoti krepšinio klubų „Lietkabelis“, Kėdainių „Nevėžis“ krepšininkų įdomias sportines rungtynes kartu su gimnazijos mokiniais, motyvuoti juos sveikai gyventi, kryptingai sportuoti, siekti savo tikslų | Pagal gimnazijos renginių planą | Būrelių vadovai |
|  | 1. Plėtoti fizinį aktyvumą bendradarbiaujant su socialiniais partneriais OSK „Arboro“ organizuojant šalies orientavimosi sporto varžybas „Atrask Krekenavą“ ir kitas, kuriose dalyvauja gimnazijos mokiniai | Rudenį, pavasarį | Būrelių vadovai |
| 3.3. Organizuojama sveikatai palanki mityba | | | |
|  | 1. Maitinimą organizuoti pagal sveikos mitybos rekomendacijas, užtikrinant geriausią maisto kokybę ( mokykla dalyvaujama vaisių, daržovių ir pieno produktų vartojimo skatinimo programose, ugdomi mokinių sveikos mitybos įgūdžiai, maitinama pilnu švediško stalo principu, tiekiamas tausojantis sveikatą maitinimas, teikiamas prioritetas maisto produktams su simboliu „rakto skylutė“) | Nuolat | Pavaduotojas administracijai ir ūkiui, sveikatos priežiūros specialistas |
|  | 1. Užtikrinti aprūpinimą kokybišku geriamuoju vandeniu gimnazijoje | Nuolat | Pavaduotojas administracijai ir ūkiui |
| Laukiamas rezultatas – užtikrintas gimnazijos teritorijos, patalpų saugumas, kuriama sveikatą stiprinanti aplinka ir vystomi, plėtojami procesai, kurie stiprina bendruomenės narių sveikatą | | | |

**4 veiklos sritis.** ŽMOGIŠKIEJI IR MATERIALINIAI IŠTEKLIAI

Uždavinys: sutelkti gimnazijos bendruomenės narius sveikatos stiprinimo ir sveikatos ugdymo veiklai, gausinti ir racionaliai panaudoti materialinius išteklius.

|  |  |  |  |  |
| --- | --- | --- | --- | --- |
| Rodiklis | Priemonė | | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 4.1. Organizuojamas mokytojų ir kitų ugdymo procese dalyvaujančių specialistų profesinių kompetencijų tobulinimas sveikatos stiprinimo ir ugdymo klausimais | | | | |
|  | 1. Organizuoti komandinius mokymus bendradarbiaujant, įgyvendinant prevencinę programą „Savu keliu“ | Kasmet | | Psichologas, klasių vadovai |
|  | 1. Tobulinti profesines kompetencijas sveikatos stiprinimo ir ugdymo klausimais (pradinio ugdymo, biologijos ir kitų dalykų mokytojai, sveikatos priežiūros specialistas, psichologas, VGK nariai) ir tai pristatyti mokytojų tarybos posėdyje, mokytojo savianalizės anketoje | Nuolat | | Asmeninė atsakomybė |
|  | 1. Atnaujinti sveikos gyvensenos stendus, pateikti gimnazijos bendruomenei svarbią, naujausia informacija sveikatos ugdymo ir stiprinimo klausimais el. dienyne, gimnazijos internetinėje svetainėje, rajono laikraštyje „Tėvynė“ | Nuolat | | Sveikatos priežiūros specialistas,  psichologas, VGK nariai |
| 4.2. Gimnazijos bendruomenės nariai pasitelkiami ugdant sveikatą | | | | |
|  | 1. Savo pavyzdžiu skatinti mokinius sveikai gyventi | | Nuolat | Mokytojai ir kiti specialistai |
|  | 1. Pasitelkti vyresniųjų klasių mokinius organizuojant pamokėles ir kitas švietėjiškas veiklas sveikos gyvensenos ugdymui, pradinių klasių mokiniams, Krekenavos vaikų lopšelis-darželis „Sigutė“ auklėtiniams, pokalbius senelių globos namuose | | Kasmet | Sveikatos priežiūros specialistė, biologijos mokytojas |
|  | 1. Įtraukti mokinius į sveikatos ugdymo tiriamuosius, kūrybinius darbus, kurie pristatomi rajono konferencijose, konkursuose, gimnazijos bendruomenei, Krekenavos vaikų lopšelio-darželio „Sigutė“ auklėtiniams | | Kasmet | Sveikatos priežiūros specialistas,  biologijos mokytojas |
| 4.3. Numatytas metodinės medžiagos, mokymo priemonių ir kito inventoriaus, skirtų sveikatos stiprinimo veiklai, įsigijimas | | | | |
|  | Gimnazijos veiklos įsivertinimo metu nustatyti metodinės medžiagos, mokymo priemonių, atitinkančių mokinių poreikius, ir kito inventoriaus, skirto sveikatos stiprinimo veiklai vykdyti, poreikį, įrengti išmanią interaktyvią erdvę su šiuolaikiškomis priemonėmis (išmaniosios grindys, kilimėliai, sienos). Tai paskatins mokinius įsitraukti į netradicinį sveikos gyvensenos ugdymą | | Lapkritis | Direktorius,  direktoriaus pavaduotojas ugdymui |
| 4.4. Į sveikatos stiprinimo procesus įtraukiami gimnazijos partneriai | | | | |
|  | 1. Bendradarbiauti su seniūnijos sporto organizatoriumi ir orientavimosi sporto klubu „Arboro“, vesti pamokas sveikos gyvensenos tema kviesti įvairių sričių specialistus, sporto organizacijų atstovus | | Kasmet | Direktorius, neformaliojo švietimo organizatorius |
|  | 1. Į gimnazijos sveikatos stiprinimo procesus įtraukti dvi kaimynines mokyklas (Upytės Antano Belazaro pagrindinė mokykla, [Naujamiesčio gimnazija](https://www.facebook.com/nvmokykla/?__cft__%5b0%5d=AZXi04AXMnKyZ8DIWQ0ZQLCXuoD3eB64mz101lCQxSWn_2EZwqM3f4HrYLNTbZHPao-Uj9oJZobuw2hhe2m-KIarAFrjg31_Z2MSUvPshmhmZsd86S2-liy56gg9WlMboj3kbpLrIh_Z3It0vpHyHbPS&__tn__=-UC%2CP-R)) | | Birželis | Direktorius |
| Laukiamas rezultatas **–** sutelkti gimnazijos bendruomenės nariai sveikatos stiprinimo ir sveikatos ugdymo veiklai, gausinami ir racionaliai panaudojami materialiniai ištekliai | | | | |

**5 veiklos sritis.** SVEIKATOS UGDYMAS

Uždavinys: plėtoti sveikatos ugdymo procesus, laiduojančius ugdymo kokybę.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 5.1. Sveikatos ugdymas yra suplanuotas ir apima šias temas: fizinį aktyvumą ir sportą; sveikatai palankią mitybą; tabako, alkoholio ir kitų psichiką veikiančių medžiagų vartojimo bei nelaimingų atsitikimų, traumų, streso, prievartos, patyčių prevenciją; rengimą šeimai ir lytiškumo ugdymą; užkrečiamųjų ligų prevenciją ir asmens higieną, vartojimo kultūros ugdymą | | | |
|  | 1. Organizuoti bendruomenės švietėjiškus ir kitus renginius, gerinančius bendruomenės narių sveikatą, tarpusavio santykius pagal sveikatos priežiūros specialistės, psichologės planus. | Kasmet | Neformaliojo švietimo organizatorius,  sveikatos priežiūros specialistas, psichologas |
|  | 1. Organizuoti prevencinius renginius mokiniams: sveikatingumo temomis (mityba, judėjimas, bendravimas, poilsis, užkrečiamų ligų), tolerancijos, pasaulinė AIDS, nerūkymo dienų paminėjimai, dienas „Kuo daugiau aktyvių, judrių pertraukų“. | Kasmet | Sveikatos priežiūros specialistas, psichologas, neformaliojo švietimo organizatorius |
|  | 1. Prisidėti įgyvendinant visuomenės sveikatos priežiūros specialistės veiklos planą, akcentuojant dėmesį į prioritetines sritis: asmens higieną, mitybą, aktyvų judėjimą, psichinę sveikatą, žalingų įpročių ir užkrečiamų ligų profilaktiką. | Kasmet | Sveikatos priežiūros specialistė |
|  | 1. Integruoti „Alkoholio, tabako ir kitų psichiką veikiančių medžiagų vartojimo prevencijos programą“. | Kasmet | Direktoriaus pavaduotoja ugdymui, dalykų mokytojai, klasių vadovai |
|  | 1. Integruoti „Sveikatos ir lytiškumo ugdymo bei rengimo šeimai programą“. | Kasmet | Direktoriaus pavaduotoja ugdymui, dalykų mokytojai, klasių vadovai |
| 5.2. Gimnazijoje įgyvendinamos kitos su sveikatos stiprinimu susijusios programos | | | |
|  | 1. Parengti pasirenkamo dalyko „Sveika gyvensena 7 klasėje“ programą, akcentuojant sveikos gyvensenos įgūdžių formavimą. | Rugpjūtis | Biologijos mokytoja |
|  | 1. Įgyvendinti prevencinę programą „Savu keliu“ 1–5 ir I–IV klasėse ir jų bendruomenėse (jose numatytos valandėlės su tėvais (globėjais, rūpintojais) | Kasmet | Gimnazijos psichologas, klasių vadovai |
| 5.3. Numatytas sveikatos ugdymo tęstinumas neformaliojo švietimo veiklomis | | | |
|  | 1. Užtikrinti 1–5 ir I–IV klasių mokiniams didelį neformaliojo vaikų švietimo sporto krypties būrelių pasirinkimą: orientavimosi sportas, krepšinis, futbolas, tinklinis, judrieji žaidimai. Vyksta tarpklasinės varžybos, geriausi mokiniai dalyvauja Panevėžio r., šalies, tarptautinėse varžybose. 1–5 ir I–II klasių mokiniai turi galimybę lankyti dailės būrelį. | Pagal neformaliojo vaikų švietimo tvarkaraštį | Neformaliojo švietimo organizatorius,  būrelių vadovai |
|  | 1. Organizuoti OSK „Arboro“ šalies orientavimosi sporto varžybas, jose dalyvauja gimnazijos mokiniai, Panevėžio krepšinio klubo „Lietkabelis“, Kėdainių krepšinio klubo „Nevėžis“ krepšininkai atvyksta į gimnaziją, dalyvauja įdomiose sportinėse rungtyse kartu su gimnazijos mokiniais, motyvuoja juos siekti aukštų tikslų. | Esant galimybei per mokslo metus | Būrelių vadovai |
| Laukiamas rezultatas – išplėtotas sveikatos ugdymo procesas, gerėjanti ugdymo kokybė | | | |

**6 veiklos sritis.** SVEIKATĄ STIPRINANČIOS GIMNAZIJOS PATIRTIES SKLAIDA

Uždavinys: užtikrinti sveikatą stiprinančios gimnazijos sampratos ir gerosios patirties sklaidą gimnazijoje ir už jos ribų.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 6.1. Numatyta sveikatą stiprinančios gimnazijos sampratos ir patirties sklaida gimnazijoje | | | |
|  | 1. Aprašyti veiklas, vykstančias sveikos gyvensenos srityje, straipsnius su nuotraukomis pateikti gimnazijos, savivaldybės svetainėje, rajono laikraštyje „Tėvynė“. El. dienyne teikti visiems bendruomenės nariams svarbią informacija | Nuolat | Sveikatos priežiūros specialistas, psichologas, VGK nariai |
|  | 1. Gimnazijos interneto svetainėje patalpinti logotipą „Sveika mokykla“, sukurti sveikatingumo veiklos viešinimo puslapį, bendravimo platformas sveikatos klausimais | Rugpjūtis, atnaujinti nuolat | Neformaliojo švietimo organizatorius |
|  | 1. Supažindinti visus gimnazijos bendruomenės narius, ypač tėvus su sveikatingumo veiklos pristatymu gimnazijos interneto svetainėje | Rugsėjis | Neformaliojo švietimo organizatorius |
|  | 1. Įdomiausias akimirkas sveikos gyvensenos temomis aprašyti mokinių leidžiamame laikraštyje „Savas“ | 2 kartus per mokslo metus | Mokinių laikraščio redaktorius |
|  | 1. Dalytis gerąja patirtimi sveikos gyvensenos temomis su kitų ugdymo įstaigų specialistais, socialiniais partneriais, NSSMT nariais | Nuolat | Direktoriaus pavaduotojas ugdymui |
| Laukiamas rezultatas – užtikrintas sveikatą stiprinančios gimnazijos sampratos ir gerosios patirties sklaida gimnazijoje ir už jos ribų | | | |

**V SKYRIUS**

**SVEIKATOS STIPRINIMO PROGRAMOS ĮGYVENDINIMO VERTINIMAS**

Gimnazijos bendruomenės nariai supažindinami su sveikatos stiprinimo procesų ir rezultatų vertinimo metodika, pagal kompetenciją įtraukiami į veiklos įsivertinimo procesus, atlikus vertinimą supažindinami su gautais rezultatais, palaipsniui sveikatos stiprinimo procesų ir rezultatų vertinimas bus integruojamas į gimnazijos veiklos vertinimo sistemą. Sveikatos stiprinimo veiklos dalies rodiklių vertinimas atliekamas periodiškai (kasmet, pagal aktualumą). Pagal poreikį tobulinti sveikatos ugdymo procesus gimnazijoje. Galutinis vertinimas atliekamas įgyvendinus programą.

**VI SKYRIUS**

**PROGRAMOS ĮGYVENDINIMO lėšų šaltiniai**

Gimnazijos biudžetas, pajamos iš 1,2 proc. valstybei sumokėto gyventojų pajamų mokesčio, įvairių projektų finansavimas, gimnazijos rėmėjų lėšos.

**VII SKYRIUS**

**baigiamosios nuostatos**

Įgyvendinus programą bus suformuota veikli, saugi ir draugiška gimnazijos bendruomenė, taps glaudesnis gimnazijos bendradarbiavimas su tėvais (globėjais), vietos bendruomene, socialiniais partneriais, siekiant sukurti sveikatai palankią socialinę, psichinę, fizinę aplinką, ugdyti sveikos gyvensenos įgūdžius. Ugdomosios veiklos bus patrauklios mokiniams, tėvams ir tai pagerins šeimos įtaką sveikos gyvensenos ugdymui. Gimnazija sieks sveikatą stiprinančios gimnazijos statuso pratęsimo.